Қазақстан Республикасы Білім және ғылым министрлігі

Түркістан облысы Бәйдібек ауданы

Жүзімдік жалпы орта мектебі КММ

Баяндама

Тақырыбы: «**Ұлттық педагогиканы заманауи білім беру жүйесіне негіздей отырып, құндылықтарға қол жеткізу»**

Тарих пәнінің мұғалімі: Г.Шыңғысбаева

Жүзімдік ауылы – 2022 жыл

*Титул парағы*

*1. Автордың тегі, аты, әкесінің аты: Шыңғысбаева Гүлназ Сағатбекқызы*

*2.Баяндаманың тақырыбы:«* ***Тарих сабағында:*****Ұлттық педагогиканы заманауи білім беру жүйесіне негіздеп , құндылықтарға қол жеткізу**..*»*

*3.Бағыты: қоғамдық - гуманитарлық*

*4. Қызметі, ғылыми атағы, құрметті атағы: тарих пәнінің мұғалімі.*

*5.Білім беру ұйымының мекенжайы мен телефоны:*

*«Нұрлы» көшесі №10, тел:*

*6.Автордың мекен жайы мен телефоны, e-mail:*

*«Канал» көшесі №18, сот:87716632487* [*eskendir79@bk.ru*](mailto:eskendir79@bk.ru)

Мақсатым: Оқушылардың патриоттық сезімдерін арттыра отырып

заманауи білім жүйесіндегі ұлттық педагогиканың мәнін ашу.

Міндетім: Оқушыларға білім мен қатар ұлттық тәрбиенің қазіргі таңда

алатын орнын, сонымен педагог мұғалімдердің заманауи білім

жүйесіндегі әдіс – тәсілдерді ұлттық педагогикамен ұштастыра

білу, сонымен қатар патриоттық тәрбиені, ақиқат құндылығын

жүзеге асыру.

*«Ағаш түзу өсу үшін оған көшет кезінде көмектесуге болады, ал үлкен ағаш болғанда оны түзете алмайсың»*

*Халық нақылы*

Баяндама тақырыбы: : Ұлттық педагогиканы заманауи білім беру

жүйесіне негіздеп, ақиқат құндылығын

жүзеге асыру.

Жоспар:

І. Кіріспе: Алғысөз

ІІ Негізгі бөлім: «Заманауи білім беру жүйесіндегі ұлттық педагогиканың

маңызы».

а) Ұлттық педагогиканың элементтерін сабақ барысында

орнымен қолданылуы, таным үдерісін дамыту және

саралап оқыту әдістерінің тиімділігі.

ІІІ. Қорытынды Ұлттық педагогика ұғымына сәйкес оқушының моделі.

Қазақ даласын зерттеп,құнды құжаттар қалдырушы саяхатшы, зерттеуші орыс ғалымы А.Семенов Тянь-Шаньский «Қазақты оқытудың қажеті жоқ, салт –дәстүрінің өзі тұнып тұрған білім» деген .

ХХІ ғасырда білімге деген жаңа көзқарас тұрғысынан оның сапасы да жаңаша сипатталуда. Білімнің құндылық, жүйе, үрдіс ,нәтиже ретінде төрт жақты сипаты біртұтас қарастырылады. Мен осы төрт жақты сипатқа тағы бір сипатты қосқым келеді; ол ұлттық педагогиканы заманауи білім жүйесіне негіздей отырып патриоттық тәрбиені жүзеге асыру ,яғни ұлтжандылық.

Ақпараттық технология заманының қарыштап дамуы, ғылым –білімге құштар ұрпақтың талабын күшейтеді. Білім беру саласындағы оқытудың озат үлгілерін меңгермейінше, жан-жақты, білікті маман болу мүмкін емес. Оқытудың түрлі технологиялық элементтерімен ұлттық педагогиканы сабақтастырып, ұштастыру мұғалім шеберлігіне байланысты. Тарих пәнінің тәрбиелеушілік мүмкіндігі мол. Өйткені ол бүкіл адам баласының ғасырлар бойы жинаған тәрбиесін баяндайды. Тарих пәні небір тамаша тарихи фактілерді, оқиғаларды, құбылыстарды, жеке тарихи қайраткерлердің халық үшін жасаған қызметін баяндайды, осылардың бәрі ,олардың жүрегіне, сезіміне күшті әсер етеді, адамгершілігі жоғары, өз елін, отанын сүйетін, саналы азамат болып қалыптасуына ұлттық педагогиканың тигізетін әсері бар екендігін айтқым келеді. Қазақ халқы салт- санамыз бен ырым-тиымдар және дәстүрімізге сүйене отырып, білікті де білімді ұрпақ тәрбиелеген. Ұлттық құндылықтарымызды бойына сіңіріп өскен балалар өз ұлтының айнымас қорғаны мен азаматы болары анық.

Тарих сабақтарында оқушыларды отаншылдыққа тәрбиелеудің мынадай жолдары бар:

* Халықтың алдыңғы қатарлы дәстүрлерін нақты мысалдармен ашып көрсету
* Халықтар тағдырының ортақтығына, әдет-ғұрыптарының , салт – дәстүрлерінің ортақтығына назар аудару.
* Көрнекті қайраткерлердің де қарапайым халық өкілдерінің де тарихтағы,халық алдындағы қызметін, еңбегін көрсету;
* Туған өлке материалдарын тиімді пайдалану;
* Отаншылдық сияқты тамаша қасиеттерді өркендетуге байланысты мемлекет пен үкімет тарапынан қабылданған құжаттарды пайдалану.

ІІ. «Патриотизм» -ұлттық педагогиканың біртұтас денесі дейміз Демек патриоттық тәрбиенің негізі халықтың ішкі жан дүниесінен туындаған ереже.Сол ережені сақтап, өз орнынын білетін, Үлкен сөйлеп кіші безген халықтың ұрпағы ретінде тәрбиелеу біздің басты міндетіміз.

Техникасы мен ақпараттық жүйе заманының қарыштап дамуы білімді ары қарай жетілдірудің қайнар көзі мектептен бастау алады.

Тарих пәнінің әр сабағында халықтық педагогиканың элементтерін пайдаландым десем артық айтқандық болар, дегенмен тақырып мазмұнына қарай қолданып оқушылардың пәнге қызығушылығын арттырып отырдым.

Әр әдістің аталу тарихы мен ережесін міндетті түсіндіріп отыру керек.

«Бес саусақ» әдісі. Бұл әдіс оқушылардың бір біріне бес саусақтай бірігуіне ықпал ету .

**Бас бармақ**- басты мәселе /өзімді қалай сезіндім/

**Балалы үйрек**- бірлесу /басқаларға көмегім тиді ме?  
**Ортан терек**- ойлану /бүгін не үйрендім?/

**Шылдыр шүмек**- шынайылық /бүгінгі сабақ ұнады ма?/

**Кішкентай бөбек**- көңіл- күй ахуалы. /Бүгінгі көңіл күйім қандай болды?/

«**Көкпар» ойыны:** оқушының жұп, топтық, немесе жеке тапсырма алып орындауы. Бұл әдісті қолдануда тақырыптың мазмұны , тарихи маңызы, нәтижелері басты назарда болады. ( 7- сыныпта көтерілістерге байланысты нақты қолдануға болады.)

**«Бәйге»** - бұл әдісті бөлімді немесе тарауды қорытындылауда қолдануға болады. Мақсаты: оқушылардың жылдам әрі нақты жауап беруге баулу.

**« Мен бір мақал айтайын» -** (тақырыптық ізденіс десе де болады) бұл әдіс тақырып мазмұнын ашуға, оқиға желісінің өрбуі, нәтижесін,тарихи тұлғалардың іс- әрекетін кестеге түсіру арқылы көрсетуге болады.

Бұл әдіс заманауи стратегия Блум таксономиясының Білу,түсіну, қолдану, жинақтау, талдау, анализ жасау әдісіне сәйкес келеді.

Мысалы: «Бірлік болмай тірлік болмас»-

«Бөріктінің намысы бір»-

«Ер мойнында қыл арқан шірімес»

«Туған жерге туың тік»

|  |  |  |  |  |
| --- | --- | --- | --- | --- |
| Мақал | Оқиға\ | барысы | нәтижесі | Мақалдың мазмұны |
| «Бірлік болмай тірлік болмас» | 1726 жылғы Ордабасы жиыны | 1726 ж Ордабасы тауының етегінде үш жүздің басы қосылған жиын өтеді. | Жиынға қатысқан хан, би, батыр сұлтандар жоңғар басқыншылығына қарсы ұйымдастырылған шайқастардың жоспары жасалды. | Бірліктің алынбайтын қамал екенін айтады. |

Саралап оқыту әдістерінің тиімділігі

Тарих пәні күрделі әрі қызықты . Тапсырма беру мен тапсырманың нәтижесін күту, оқушыға қолдау көрсету педагогтың шеберлігі мен шыдамдылығын көрсетеді. Саралап оқыту ( дифференциация) түрлері өте көп: мен сабақ барысында көп қолданылатын саралап оқыту әдістерімнің бірі тапсырма бойынша саралау және оқушыға қолдау көрсету арқылы саралау.

Сыныптағы барлық оқушыға бірдей тапсырманы ақпаратты қабылдау қабілетіне қарай бейімдеп беру.Бұл саралаудың басты шарты.

Сыныптағы оқушыларды: Қызығушылығына, жылдамдығына, ынтасына қарай және басқа да ерекшеліктерін ескере отырып дайындалған тапсырманы беріп, алдыңғы білімі мен тәжірбиесін ескере отырып, оқушыдан деңгейіне сай нәтиже күту.

Жоғарыдағы әдіс «Мен бір мақал айтайын» осы кестені сәйкестендіру кестесіне айналдыруға болады.

|  |  |  |  |  |
| --- | --- | --- | --- | --- |
| 1 | 1726 жылғы Ордабасы жиыны |  | а | барысы |
| 2 | «Бірлік болмай тірлік болмас» |  | в | нәтижесі |
| 3 | 1726 ж Ордабасы тауының  етегінде үш жүздің басы  қосылған жиын өтеді |  | с | Мақалдың мазмұны |
| 4 | Бірліктің алынбайтын қамал  екенін айтады. |  | д | Оқиға\ |
| 5 | Жиынға қатысқан хан, би,  батыр сұлтандар жоңғар  басқыншылығына қарсы  ұйымдастырылған шайқастардың жоспары жасалды. |  | е | Мақал |

Мазмұнды саралау көптеген себептермен жүргізіледі,мысалы,

* оқуды қол жетімді ету;
* барлық оқушылардың оқуда табысты болуын қамтамасыз ету;
* оқушылардың уәжін арттырып, өзін өзі құрметтеуге жетелеу;
* барлық оқушылардың тиімді білім алуына көмектесу;

Оқыту әдістерін саралауда мұғалімдер үшін төмендегі тармақтарды пайдалануда икемді болу маңызды:

* оқу материалдары;
* тақырыпты ұсыну әдістері;
* жаттығулар;
* сабақты ұйымдастыру;

Мысалы менің сыныбымда **қолдауды көп қажет ететін** оқушы бар жоғарыдағы аталған сәйкестендіру кестесі осындай оқушыларға дайын көмек ретінде ұсынылады.

**Қолдауды орташа қажет ететін** оқушыға сәйкестендіру кестесінің барлық мазмұны берілмейді,жартылай ғана беріледі.

**Қолдауды мүлде қажет етпейтін** оқушыларға жоғарыдағы ең бірінші кесте ұсынылады.

ІІІ - Ұлттық педагогика ұғымына сәйкес оқушының моделі қалай қалыптасады.

Ұлы данышпан Әбу Насыр әл Фараби «әрекетіміз дұрыс болу үшін біздің соған баратын жолымыз қандай болу керек екенін анықтап алуға тиіспіз» деп атап көрсеткендей оқушы өз ұлтының жанашыр тұлғасы болып қалыптасуы үшін Аристотельдің «Біз бала тәрбиелеуде халық тәжірбиесіне сүйенеміз» деген сөзін басты назарда ұстауымыз қажет. Себебі ғылым мен білімді жетік меңгерген бала өз ұлтының салт- дәстүрі мен құндылығын білмесе болашақ ұрпақтың алдында үлкен жауапкершіліктен бас тартқаны анық.

Сонымен қатар ұлттық педагогика негізінде білім алған оқушы ұлттың құндылығы мен құралын қатар ұстанған Алаш қайраткерлеріндей тұлға болары даусыз.Қазіргі ақпараттық ғасырда көп жас буын өкілдері құндылықты емес, құралды ғана иегеруде.

Құрал дегеніміз – дүниенің бар білімін оқу, технологияны меңгеру.

Ә.Бөкейхановтың «Ұлтқа қызмет ету, білімнен емес- мінезден» деген екен. Әр ұлт өз құндылығын игерсе, ақиқатқа толық негізделеді.

Қорытындылай келе , оқыту әдістерінің басты қызметі оқыту, ынталандыру, дамыту, тәрбиелеу және ұйымдастыру.

Өз сабақтарымда осы әдіс тәсілдерді кең көлемді пайдалану нәтижесінде біршама оқушыларым пікірлерін дәлелдеуге, қорытынды жасай білуге, өз ойларын қысқаша, мазмұнды және нақты жеткізуге дағдыланды.

Берілген әдіс тәсілдерді қолдану арқылы кез келген мұғалім оқушыларының бойынан мынадай өзгерістерді , яғни жетістіктерді көре алады.

- Сабаққа деген ынтасы,қызығушылығы артады.

- Оқушылар өз бетімен іздену жолдарын үйренеді.

- Өз ойын тірек сызба, кесте, суреттер арқылы еркін жеткізеді.

- Сөйлеу мәдениетін дамытады.

- Өзін өзі бағалау дағдысы қалыптасады.

- Оқушылардың өз бетімен жұмыс жасау ынтасы оянады.

- Оқушының сабақтағы белсенділігі артады.

**Пайдаланылған әдебиеттер**

1. Даланың дара ділмарлары.-Алматы: ЖШС "Қазақстан" баспа үйі", 2001
2. Википедия, ашық энцеклопедия материалдары
3. «Оңтүстік хабаршысы» бағдарламасының қағаздағы нұсқасынан ақпараттар алынды
4. 5. Оразбаева А.И.Дәстүрлі қазақ қоғамына тән билер институты. Алматы, Дайк-Пресс, 2004